Diari Oficial de la Generalitat Valenciana


Sumari del DOGV 3173, del 30-01-1998 (1998/242)

Expedient 8/97. Aprovació definitiva del Projecte de Reparcel·lació de les unitats d'execució agrupades B1, B2, CB1, CB2, CB3, I i J en el Pla Parcial 4 bis.
-------------------------------------------------------------------------------------------------------------------------------------------------------------

### Dades del document

Número de DOGV
:   3173

Data del DOGV
:   30-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/242


Organisme emissor
:   Ajuntament de València

Tipus de document
:   Anunci

Expedient 8/97. Aprovació definitiva del Projecte de Reparcel·lació de les unitats d'execució agrupades B1, B2, CB1, CB2, CB3, I i J en el Pla Parcial 4 bis. [1998/X242]
  
L'Alcaldia, en el dia de la data, ha disposat:
  
Compliu l'acord precedent, i a l'efecte notifiqueu-lo als interessats i a la Comissió Territorial d'Urbanisme, publiqueu-lo en el BOP, al tauler d'anuncis de l'Ajuntament i a un diari local i, posteriorment, protocolitzeu el projecte de reparcel·lació mitjançant acta notarial ?segons el que disposa l'article 7 del Reglament, aprovat per RD 1.093/97- i que se n'inscriga el títol en el Registre de la Propietat.
  
I en compliment de tot açò us notifique que el Plenari de l'Excm. Ajuntament, en la sessió del dia 31 d'octubre de 1997, acordà:
  
Vist allò que han informat el Servei de Patrimoni i el de Gestió Urbanística, i de conformitat amb el dictamen de la Comissió Informativa d'Urbanisme, s'acorda:
  
I. Desestimar en part les al·legacions formulades en nom de Dª Francisca Soler Quiles i altres en contra del projecte de reparcel·lació de les unitats d'execució agrupades B1 (dos àmbits) CB1, CB2, CB3 (tres àmbits) I i J del PERI en el Pla Parcial 4 bis, assumit pel Pla General d'Ordenació Urbana de València, redactat per la urbanitzadora Iniciativas Valencianas, SA, en desenvolupament del Programa d'Actuació Integrada del qual resultà adjudicatària, que és ferm per als al·legants, per les raons exposades en l'informe de l'equip redactor del projecte, de data 22 de juliol de 1997 (en la qual cosa no han estat rebatudes per l'Oficina Tècnica de Gestió del Sòl) i en aquest mateix informe, de data 15 d'octubre de 1997, que són estimades quant a la superfície aportada, que es concreta en 611 m2, cosa que, juntament amb la resta de drets a valorar en favor seu, dóna un saldo creditor en el compte de liquidació provisional d'48.358.489 PTA, indemnització total per la impossibilitat d'adjudicació en parcel·la.
  
II. Aprovar el projecte de reparcel·lació de referència, que executa el Pla Especial de Reforma Interior 4 bis, aprovat el 14 de febrer de 1985 (i assumit pel PGOU), segons els exemplars aportats a l'expedient en data 17 d'octubre de 1997, que corregeixen les deficiències de l'inicial, donat que en aquesta mateixa sessió plenària s'aprova l'Estudi de Detall presentat per la mateixa urbanitzadora.
  
III. Notificar aquest acord als interessats i publicar-lo en el Butlletí Oficial de la Província, al tauler d'anuncis de l'Ajuntament i a un diari local, atorgar escriptura pública o certificació administrativa del projecte i inscriure'n el títol en el Registre de la Propietat.
  
Cosa que fem pública perquè en prengueu coneixement i als efectes oportuns, tot significant que contra l'acte transcrit, que és definitiu en via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquest anunci.
  
Com a requisit per a la interposició del recurs esmentat, haurà d'efectuar-se la comunicació prèvia de la interposició a l'òrgan administratiu municipal autor de l'acte, segons exigeix l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga interposar-se qualsevol altre recurs o exercir qualsevol acció que s'estime procedent.
  
Cosa que fem pública perquè en prengueu coneixement.